
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava II 37P/19/2025 1225200415 29. 05. 2025 JUDr. Zuzana Lohnertová ECLI:SK:MSBA2:2025:1225200415.2
ROZSUDOK V MENE SLOVENSKEJ REPUBLIKY Mestský súd Bratislava II, pred sudkyňou JUDr. Zuzanou Lohnertovou, v konaní vo veci maloletých detí: F., obe zastúpené kolíznym opatrovníkom Úradom práce sociálnych vecí a rodiny Bratislava, ul. Vazovova 7/A, deti rodičov - matky: I. zastúpená splnomocnenou právnou zástupkyňou: JUDr. Katarínou Gonovou, advokátkou, so sídlom advokátskej kancelárie Rožňavská 2, Bratislava, a otec: I., zastúpený splnomocnenou spoločnosťou C&T Advokáti s.r.o., advokátska kancelária so sídlom Fedinova 3b, Bratislava, IČO: 51 284 961, o návrhu na zmenu úpravy výkonu rodičovských práv a povinností, takto rozhodol: I. Súd schvaľuje rodičovskú dohodu, podľa ktorej sa obe maloleté deti: F. a C. zverujú do rozšírenej striedavej osobnej starostlivosti oboch rodičov, s tým, že mimo bežných dní sa striedavá osobná starostlivosť bude realizovať aj počas školských prázdnin a sviatkov nasledovne: Matka bude vykonávať osobnú starostlivosť o maloleté deti: § počas jarných prázdnin v nepárnom kalendárnom roku v čase od piatka predchádzajúceho jarným prázdninám od 16,00 hod. do nedele nasledujúceho týždňa do 16,00 hod. § počas veľkonočných sviatkov v párnom kalendárnom roku v čase od 09,00 hod. Zeleného štvrtka do 16,00 hod. posledného dňa veľkonočných prázdnin. § počas letných prázdnin v nepárnom kalendárnom roku od 16.07. v čase od 16,00 hod. do 01.08. do 09,00 hod. a od 15.08. v čase od 16,00 hod. do 31.08. do 16,00 hod. a v párnom kalendárnom roku od 01.07. v čase od 09,00 hod. do 16.07. do 16,00 hod. a od 01.08. v čase od 09,00 hod. do 15.08. do 16,00 hod. § počas vianočných sviatkov a zimných prázdnin v párnom kalendárnom roku od 22. decembra od 16,00 hod. do 25. decembra do 12,00 hod. a v nepárnom kalendárnom roku v čase od 25. decembra od 12,00 hod. do 01. januára nasledujúceho kalendárneho roka do 12,00 hod. a každý nepárny kalendárny rok od 01. januára od 12,00 hod. do posledného dňa školských zimných prázdnin do 16,00 hod. Otec bude vykonávať osobnú starostlivosť o maloleté deti: § počas jarných prázdnin v párnom kalendárnom roku v čase od piatka predchádzajúceho jarným prázdninám od 16,00 hod. do nedele nasledujúceho týždňa do 16,00 hod. § počas veľkonočných sviatkov v nepárnom kalendárnom roku v čase od 09,00 hod. Zeleného štvrtka do 16,00 hod. posledného dňa veľkonočných prázdnin. § počas letných prázdnin v nepárnom kalendárnom roku od 01.07. v čase od 09,00 hod. do 16.07. do 16,00 hod. a od 01.08. v čase od 09,00 hod. do 15.08. do 16,00 hod. a v párnom kalendárnom roku od 16.07. v čase od 16,00 hod. do 01.08. do 09,00 hod. a od 15.08. v čase od 16,00 hod. do 31.08. do 16,00 hod. § počas vianočných sviatkov a zimných prázdnin v nepárnom kalendárnom roku od 22. decembra od 16,00 hod. do 25. decembra do 12,00 hod. a v párnom kalendárnom roku v čase od 25. decembra od 12,00 hod. do 01. januára nasledujúceho kalendárneho roka do 12,00 hod. a každý párny kalendárny rok od 01. januára od 12,00 hod. do posledného dňa školských zimných prázdnin do 16,00 hod.
Rodičia sa dohodli, že miestom prevzatia a odovzdania maloletých detí, bude vždy bydlisko preberajúceho rodiča. II. Týmto rozsudkom sa mení rozsudok Okresného súdu Bratislava V, pod č.k. 61P/288/2021-35 zo dňa 06.4.2022, rozšírením v II. výrokovej časti o striedavej osobnej starostlivosti o obe maloleté deti. III. Žiaden z účastníkov nemá nárok na náhradu trov konania. odôvodnenie: Písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú práva odvolania ( § 221 písmeno a) zákona č. 160/2015 Z.z. Civilný sporový poriadok). Poučenie: Proti tomuto rozsudku nie je možné podať odvolanie.

Zdroj: KAUZIS.SK – https://www.kauzis.sk/judikatura/r/ECLI:SK:MSBA2:2025:1225200415.2 (dáta aktuálne k 13. 11. 2026). Záväzné je znenie zverejnené súdom.




